钦定古今图书集成/明伦汇编/氏族典/第496卷 > 郑鼎
## 钦定古今图书集成/明伦汇编/氏族典/第496卷 > 郑鼎

按《明外史徐朝纲传》：“郑鼎，字尔调，龙溪人。由乡举为贵州广顺知州。安邦彦遣兵来攻，鼎誓死固守。及贼
入，与土官金灿端坐堂上，并为贼所杀，婢仆从死者
六人。吏目胡士统亦不屈死。时有孙克恕者，字推之，
马平人，历官贵州副使，战死。嘉兴人王昌引为贵阳
同知。奢崇明反，昌引被难。其子监生世骏自缢死。贼”
恨之，焚其尸，二孙、一孙、女、仆、婢十三人同日被害。